# 30 dies. Festival de cinema fantàstic a Andorra

30 dies. Festival de cinema fantàstic a Andorra va ser un petit festival de cinema centrat en el gènere fantàstic que es va dur a terme a Andorra i patrocinat per Jaume Benedito i Carolina Alarcón. Només es van celebrar dues edicions, el 2014 i el 2015. El reglament del festival acceptava qualsevol film que contingués elements fantàstics, des de thrillers a documentals, passant per pel·lícules de terror sobrenaturals, de criatures o fins i tot comèdies.

## Edició del 2014

La primera edició del festival va tenir lloc de l'1 al 20 de novembre de 2014 i s'hi van exhibir 14 llargmetratges. Les pel·lícules es van projectar a la sala d'actes del Comú d'Escaldes-Engordany, a l'establiment Inside Iutopia, al barri antic d'Andorra la Vella i a la plataforma Festhome d'Internet. El jurat era format pel periodista i guionista Dimas Rodríguez i el realitzador Èric Palaudàries.,i el premi a l'opera prima per a Erasmus the film i el premi especial del jurat per a 54 days.

### Pel·lícules exhibides

Els llargmetratges exhibits en aquesta edició foren:
* Candlestick de Christopher Presswell
* 54 Days, de Tim Lea
* The Posthuman Project de Kyle William Roberts
* The Perfect Husband de Lucas Pavetto
* Erasmus: Not Everything is Fun de Pablo J. Cosco
* Muska d’Özkan Çelik
* Paciente 27 d'Alejandro G. Alegre
* The Inflicted de Matthan Harris
* L'uomo sulla luna de Giuliano Ricci
* Bodom de Jozsef Gallai i Gergö Elekes
* Blood Riders: The Devil Rides with Us de Lari Teräs ,
* Les bones persones de Jaume Benedito

### Premis

La britànica Candlestick se'n va endur els premis al millor actor (Andrew Fitch, Nigel Thomas, Tom Knight), millor actriu (Isla Ure), millor guió i millor banda sonora, mentre que la turca Muska va guanyar els premis al a millor pel·lícula, millor actriu (Tanju Tuncel) i millor director (Özkan Çelik), i Bodom va rebre el premi de la secció online., i el premi a l'opera prima per a Erasmus the film i el premi especial del jurat per a 54 days.

## Edició del 2015

La segona edició del festival va tenir lloc entre el 12 i el 27 de novembre de 2015. Es van seleccionar un total de 5 llargmetratges i 34 curtmetratges de 541 pel·lícules. L'apertura i clausura del festival van tenir lloc a la Sala d’Actes del Comú d'Escaldes-Engordany. El jurat d'aquesta segona edició ha estat format per Dimas Rodríguez, guionista del programa Cinema 3 de Televisió de Catalunya, Èric Palaudàries muntador i realitzador de videoclips i Simón Fariza, director de cinema.

### Pel·lícules exhibides

Les pel·lícules exhibides en aquesta edició foren:
* Australiens de Joe Bauer
* Sendero de Lucio Rojas
* German Angst de Jörg Buttgereit
* Turbo Kid de François Simard, Anouk Whissell, i Yoann-Karl Whissell , ,
* Tales of Halloween de Neil Marshall, Darren Lynn Bousman, Axelle Carolyn, Lucky McKee, Andrew Kasch, Paul Solet, John Skipp, Adam Gierasch, Jace Anderson, Mike Mendez, Ryan Schifrin, i Dave Parker
* The Red Thunder, curtmetratge d'Álvaro Ron
* Time After Time, curtmetratge de Peris Romano del Pino

### Premis

La pel·lícula Turbo Kid va guanyar el premi a la millor pel·lícula, al millor director, millor actriu, millor banda sonora i millors efectes especials, mentre que Australiens va guanyar el de millor actor (Paul Adams).

## Referències

* ↑ Tret de sortida al festival de cinema fantàstic d'Andorra, El Períodic d'Andorra, 1 de novembre de 2014.
* ↑ El 1r Festival de cinema fantàstic a Andorra projectarà tretze films, Ara Andorra, 28 d'octubre de 2014
* ↑ Festival 30 Dies. Festival de Cinema Fantàstic a Andorra., agenda.ad
* 1 2 El 30 dies Festival repetirà el 2015, El Periòdic d'Andorra, 11 de desembre de 2014
* ↑ Festival 30 Dies a festhome.com
* ↑ El 30 Dies Festival torna carregat de terror i fantasia, El Periòdic, 21 d'octubre de 2015
* ↑ La pel·lícula 'Turbo Kid' guanya la II edició del Festival 30 Dies de Cinema Fantàstic d'Andorra, Ara Andorra, 24 de novembre de 2015